jkorsvik/nowiki_second_scrape_merged huggingface dataset:
Anders Gaasland

Anders Gaasland (født 1968) er en norsk psykiater og tidligere ungdomspolitiker for Kristelig Folkeparti. Han var leder av KrFU fra 1992, men trakk seg allerede i 1993 etter mye intern strid rundt egen person. Han meldte seg senere ut av partiet.
Gaasland begynte sin politiske karriere som ungdomspolitiker i KrF på 1980-tallet. Først i KrFs lokallag i Rælingen, og senere på riksnivå. I 1992 ble han leder for KrFU. Det vakte stor oppsikt da han stod fram som homofil på NRKs Lørdagsrevyen og samtidig støttet den omstridte partnerskapsloven. Saken skapte mye bråk innad i KrF, særlig siden Gaasland tidligere hadde uttalt at han ikke ville gå inn for å støtte partnerskapsloven. Året etter trakk seg som KrFUs-lederkandidat, og i 1995 meldte han seg ut av partiet. I 1996 meldte han seg inn i Venstre, men han ble lite politisk aktiv etter tiden i KrF.I 1993 utgav han boka Alltid freidig, som omhandlet hans tid i KrFU. I boka kom han med krass kritikk av det kristne miljøet i Norge.Gaasland er utdannet psykiater og har arbeidet innen akuttpsykiatri, sikkerhetspsykiatri og i forhold til rusmisbrukere. Han har videreutdanning i kognitiv- og psykodynamisk psykoterapi. Han har også jobbet på Psykiatrisk legevakt og som rettspsykiater. Han har siden 2012 hatt stillingen som avdelingssjef ved Lovisenberg DPS.I 2011 inngikk han samkjønnet ekteskap i med Hans Christian Lillehagen. 


== Referanser ==
Mile End undergrunnsstasjon

Mile End undergrunnsstasjon er en stasjon på linjene Central, District og Hammersmith & City i Londons undergrunnsbane. Den er undergrunnsnettets eneste stasjon med direkte overgang på samme nivå mellom en dyptgående (Central) og en grunn linje (District/Hammersmith & City).


== Eksterne lenker ==
Mile Ende Underground Station Transport for London
Per Jonassen

Per Jonassen (født 1947 i Oslo) er en norsk forfatter og lyriker, bosatt i Egersund.


== Bibliografi ==
Nattlamper – dikt, Kolon forlag (1998)
Petroleum og forvirring – dikt, Kolon forlag (2000)
Natt i et ødeland – dikt, Kolon forlag (2002)
Trengselstider – dikt, Kolon forlag (2005)
Lange dager, lyrikk, Kolon forlag (2008)
Alt som ikke fins, lyrikk, Kolon forlag (2011)


== Referanser ==


== Kilder ==
Presentasjon av Per Jonassen i Forfatterkatalogen på Forfattersentrums nettsider


== Eksterne lenker ==
«Den gamle sangen om kjærlighet» Artikkel om forfatterskapet i Morgenbladet
Trine Jørgensen Dahll

Trine Jørgensen Dahll (født 26. desember 1960) er en norsk lyriker og lokalpolitiker (Venstre), bosatt i Kragerø. Der var hun pr. 2014 leder av bygningsrådet.


== Bibliografi ==
Tilbake, her, lyrikk, Kolon (1999) ISBN 9788205264540


== Referanser ==


== Kilder ==
Presentasjon av Trine Jørgensen Dahll i Forfatterkatalogen på Forfattersentrums nettsider
Gamle Vesterbroa

Gamle Vesterbroa, også kalt Vesterveibroa, ligger i Kristiansand kommune i Agder. Broa ble bygget i
1938, og den befinner seg nedenfor den nye Vesterbrua. Broa sto ferdig i 1947 ifølge Statens vegvesens broregister Brutus.


== Referanser ==
Jegersbergtunnelen

Presteheiatunnelen også kalt Jegersbergtunnelen ligger på Oddernes i Kristiansand kommune i Agder. Den forbinder Jegersberg og Bjørndalssletta, og er en del av fylkesvei 471. Tunnelen ble åpnet i 2003.


== Referanser ==
Krøklefisker

Krøklefisker (Osmeriformes) er en orden egentlige beinfisker. Artene i gruppen har en stråleløs fettfinne mellom ryggfinnen og halefinnen. Slektskapsforholdene til denne gruppen er ikke fullstendig klarlagt enda og det vil kunne bli forandringer. Krøklefiskene har tidligere blitt regnet som en delgruppe av laksefiskene, men i denne artikkelen blir den regnet som en søstergruppe i henhold til Nelson (2006).Vassildfisker ble tidligere regnet som en delgruppe av loddefiskene, men blir nå regnet som en egen søstergruppe.


== Arter som finnes i Norge ==
krøkle (ferskvannsfisk)
lodde


== Referanser ==


== Litteratur ==
Nelson, Joseph S. (2006). Fishes of the World (4 utg.). Edmonton. ISBN 0-471-25031-7. 


== Eksterne lenker ==
(en) krøklefisker – oversikt og omtale av artene i WORMS-databasen 
(en) krøklefisker i Encyclopedia of Life 
(en) krøklefisker i Global Biodiversity Information Facility 
(no) krøklefisker hos Artsdatabanken 
(sv) krøklefisker hos Dyntaxa 
(en) krøklefisker hos Fauna Europaea 
(en) krøklefisker hos Fossilworks 
(en) krøklefisker hos ITIS 
(en) krøklefisker hos NCBI 
(en) Kategori:Osmeriformes – bilder, video eller lyd på Wikimedia Commons 
Osmeriformes – detaljert informasjon på Wikispecies
Skeppträskån

Skeppträskån, eller Skäppträskån, er et vassdrag i det sørøstlige Lappland i Sverige. Det er en bielv til Malån i Malå kommun. Tjäderbäcken går over til Skäppträskån under broen i Björkland, Adak, og strømmer i sørøstlig retning gjennom Stora Skäppträsket og munner til slutt ut i Malån 8 km nord for Lillholmträsk. Skeppträskåns bielver regnet medstrøms:

Tjäderbäcken (kilde for Skeppträskån)
Adakbäcken
Lobbelbäcken
Kvarnbäcken
Mårkbäcken
Adakgruvan

Adakgruvan var et gruvesamfunn ca. 3 km nord for Adak, samt en av Bolidens kobbergruver fra slutten av 1920-årene til 1978. Da hadde bebyggelsen 150 innbyggere. De siste husene ble revet i 1999, og i dag er det får spor igjen etter Adakgruvan.
David Yates

David Yates (født 30. november 1963) er en engelsk regissør. Han har regissert filmene Harry Potter og Føniksordenen, Harry Potter og Halvblodsprinsen og Harry Potter og dødstalismanene – del 1 og del 2.
Før dette jobbet han med filmprosjekter hos BBC, og fikk en Emmy Award for The Girl in the Café i 2005. 


== Referanser ==


== Eksterne lenker ==
(en) David Yates på Internet Movie Database 
(sv) David Yates i Svensk Filmdatabas 
(da) David Yates på Filmdatabasen 
(da) David Yates på Scope 
(fr) David Yates på Allociné 
(en) David Yates på AllMovie 
(en) David Yates hos The Movie Database 
Yates hos www.filmlondon.org
Aspeå

Aspeå er et lite tettsted i Nordmalings kommun i Västerbottens län, Sverige.
Lögdeå

Lögdeå er et tettsted i Nordmaling kommune i Västerbottens län i landskapet Ångermanland i Sverige. I 2010 hadde tettstedet 394 innbyggere.


== Referanser ==
Brattfors

Brattfors er et lite tettsted i Nordmalings kommun i Västerbottens län, Sverige. Det har beliggenhet ca. ti km fra Nordmaling.
Gräsmyr

Gräsmyr er et lite tettsted i Nordmalings kommun i Västerbottens län, Sverige.
Håknäs

Håknäs er et lite tettsted i Nordmalings kommun i Västerbottens län, Sverige. Håknäs blir første gang omatalt i 1494 i Håknäsbrevet, en overenskomst om fiske- og strandrettighetene for Håknäs og Öre.
Norrfors

Norrfors er et lite tettsted i Nordmalings kommun i Västerbottens län, Sverige.


== Historie ==
Norrfors er et jernbanesamfunn som oppsto da Stambanen gjennom øvre Norrland ble bygd på 1890-tallet. Norrfors kirke ble oppført i 1923.
Under og etter andre verdenskrig blomstret bebyggelsen. Trekull, framstilt i kullovner og kullmiler, ble lastet i jernbanevogner for videre transport. Det var også en møbelfabrikk her, senere kjent som Norrlandsmöbler.
I dag drives det ikke utvinning av trekull her, og møbelfabrikken er nedlagt. Det drives imidlertid med noe turisme i forbindelse med Lögdeälven.


== Kilder ==
Lundkvist, Tyko: Hembygdsboken
Råde, Adolf: Nordmalings kyrka och församling
Fist of Fury

Fist of Fury (originaltittel: Jīng wǔ mén) er en hongkongsk actiondrama og kampsportfilm fra 1972 regissert av Lo Wei. Filmen er lagt til Shanghai på begynnelsen av 1900-tallet og handler om en ung mann som egenhendig tar hevn over de japanske undertrykkerne som drepte hans Kung Fu-lærer og som terroriserer skolen hans. Hovedrollen spilles av Bruce Lee, mens sentrale biroller spilles av Nora Miao, Tien Feng, Lo Wei og Chikara Hashimoto.
Filmen ble lansert i USA under tittelen The Chinese Connection.


== Handling ==
Historien foregår i Shanghai i 1908, en smeltedigel som holder på å koke over av rasisme og hat, der kineserne hånes og fornedres av de regjerende Japanerne. Hit vender Chen tilbake for å delta i begravelsen av sin elskede læremester fra den mest berømte Kung Fu-skolen, som døde under mystiske omstendigheter. Chen nekter å underkaste seg de japanske herskerne og dette leder etterhvert til at stridighetene mellom de to skolene øker. Han blir svært opprørt når medlemmer fra den japanske skolen angriper og skader flere medlemmer fra hans skole. Når han i tillegg oppdager at hans lærer ble forgiftet av japanerne igangsetter Chen en voldsom enmannskrig mot lederne ved den japanske skolen.


== Om filmen ==
Filmen har fått 92 % på Rotten Tomatoes. Den amerikanske filmanmelderen Leonard Maltin gav den 3 av 4 stjerner.Den har fått 2 av 5 stjerner i Den store film- og videoguiden (1987).Filmen gikk ikke på norske kinoer, men ble i 1982 utgitt på video av C.P. Entertainmen. Den ble forbudt på video rundt 1987. En ny versjon ble lansert på slutten av 1980-tallet.


== I rollene ==
Bruce Lee ...som Chen Jeh
Nora Miao ...som Yuan Le-erh
James Tien Chang ...som Fan Chun-hsia
Tien Feng ...som Fan Junxia, fungerende leder ved den kinesiske skolen
Riki Hashimoto ...som Mr. Suzuki, leder ved den japanske skolen
Robert Baker som Petrov "The Russian"
Paul Wei Ping-ao ...som Hu
Maria Yi ...som Yen
Lee Quin ...som Hsu
Lo Wei ...som politiinspektøren
Hwong Chung Hsin ...som Tien
Han Yin-chieh ...som Feng Kwai-sher
Feng Wi ...som Yoshida
Tony Liu ...som Chin
Chin San ...som Tung


== Se også ==
The Big Boss (1971)
The Way of the Dragon (1972)
Enter the Dragon (1973)
Game of Death (1978)
Game of Death 2 (1981) (Bruce Lee har kun en birolle)


== Referanser ==


== Eksterne lenker ==
(en) Fist of Fury på Internet Movie Database 
(no) Fist of Fury hos Filmfront 
(da) Fist of Fury i Danmark Nationale Filminstitut 
(fr) Fist of Fury på Allociné 
(nl) Fist of Fury på MovieMeter 
(en) Fist of Fury på AllMovie 
(en) Fist of Fury på Rotten Tomatoes
Kalkerpapir

Kalkerpapir (engelsk tracing paper) et delvis gjennomsiktig tegnepapir som brukes særlig til kalkering eller tracing, det vil si når en kopierer en teknisk plantegning, et mønster, en figur eller skrift ved å legge et gjennomsiktig papir over originalmotivet og tegne det av linje for linje. Kalkerpapir kan minne om fett-tett smør- eller matpapir, men er ofte sterkere og har en jevnere overflate.
Gjennomsiktigheten til kalkerpapir oppnås ved nøye utvalg av råvarene og prosessen som brukes for å skape åpenhet. Cellulosefiber danner grunnlaget for papiret, vanligvis fra tresorter, men også fra bomullsfiber. Ofte inneholder papir andre fyllmaterialer for å forbedre opasitet og utskriftskvalitet. For kalkerpapir eller gjennomskinnelig papir er det nødvendig å fjerne alt materiale som hindrer overføringen av lys.


== Etymologi ==
Ordet kalkere er avledet fra fransk calquer fra latinsk calcare, «trampe på» (opprinnelig med hælen), «nøye etterlikne» eller «kopiere». En kalkert tegning eller skisse på kalkerpapir kan kalles en kalke etter fransk calque og italiensk calco.


== Beskrivelse ==
Kalkerpapir er papir laget for å ha lav opasitet, slik at lys slipper gjennom. Det er navngitt som sådan for dets evne til å spore et bilde på det ved at det menneskelige øye ser igjennom av det som ligger under. Den ble opprinnelig utviklet for arkitekter og designingeniører for å lage tegninger som kunne kopieres nøyaktig.
Når kalkerpapir legges på et bilde, er bildet lett synlig gjennom papiret. Dermed blir det enkelt å finne kanter i bildet og spore bildet over på kalkerpapiret. Ren cellulosefiber er gjennomsiktig, og det er luften som er fanget mellom fibrene som gjør papiret ugjennomsiktig og ser hvitt ut. Hvis fibrene er forfinet og banket til all luften er tatt ut, vil det resulterende arket være gjennomskinnelig. Gjennomsiktig papir er tett og inneholder opptil 10 % fuktighet ved 50 % fuktighet.


== Tekniske spesifikasjoner ==
Kalkerpapir produseres i flere standarder:


== Referanser ==


== Se også ==
Kalkering, tracing
Kalkerlerret
Kalke
Matpapir
Lysbord


== Eksterne lenker ==
(en) Tracing paper – kategori av bilder, video eller lyd på Commons
Konsosierte demokratier

Konsensusdemokrati kan også vise til Deliberativt demokratiKonsensusdemokrati eller konsosiert demokrati er en betegnelse brukt på en type demokratisk styreform som er kompromissorientert. Blant de europeiske landene regnes gjerne Nederland, Belgia, Sveits og Østerrike som konsosierte demokratier.


== Beskrivelse ==
Den nederlandsk-amerikanske statsviteren Arend Lijphart peker på konsensusdemokrati – eller konsosierte demokratier – som en motsetning til majoritetsdemokrati. I et konsensusstyre samles flest mulig om de politiske beslutninger, mens i et flertallsstyre er det flertallets syn som kommer til uttrykk.Nederland, Belgia, Sveits og Østerrike er land som tradisjonelt har hatt en slik styreform. Lijphart trekker fram åtte idealtypiske kjennetegn  på konsensusmodellen, som alle representerer en antitese til tilsvarende kjennetegn i majoritetsmodellen.
Den utøvende makt er delt mellom flere partier som sitter sammen i en storkoalisjon som består av flere partier enn det som er nødvendig for å få flertall i parlamentet.
Det er en formell og reell maktdeling mellom den utøvende myndighet og parlamentet.
Parlamentet består av to kamre, med tilnærmet lik makt, og valgt ut fra ulike prinsipper (slik at de kan ha ulik sammensetting) og der minoriteter ofte er bedre overrepresentert i det ene kammeret.
Det er et flerpartisystem.
Det er et flerdimensjonalt konfliktmønster der mer enn ett saksområde dominerer i den politiske debatten.
En proporsjonal valgordning.
En sterkt desentralisert statsmakt og gjerne føderale ordninger.
En skriftlig konstitusjon som gir mindretallet vetorett mot endringer.De konsosierte demokratier skiller seg vesentlig fra Westminster-/majoritetsmodellen. Sistnevnte modell konsentrerer makten hos det parlamentariske flertallspartiet, noe som kunne fungere og bli akseptert i et homogent samfunn, der politisk debatt ofte kun dreide seg om en konfliktlinje, den økonomiske, og der standpunktene var formet ut fra “mer eller mindre”, ikke “enten/eller”. I et heterogent samfunn som Nord-Irland, der konfliktlinjene er sterkere, dømte majoritetsmodellen den katolske minoriteten til varig politisk avmakt – og opprøret kom. Budskapet fra det splittede Nord-Irland var at i slike samfunn er brobygging og maktdeling viktigere for demokratisk stabilitet enn klare politiske ansvarsforhold.


== Referanser ==


== Litteratur ==
Knut Heidar og Einar Berntzen (1998). Vesteuropeisk politikk : Partier, regjeringsmakt, styreform. Oslo: Universitetsforl. ISBN 8200427110. 
Arend Lijphart: Patterns of Democracy: Government Forms and Performance in Thirty-Six Countries Yale University Press 1999 ISBN 0-300-07893-5, h., ISBN 0-300-07894-3, ib.
Airfix

Airfix er en britisk produsent av plastbyggesett. Firmaet ble etablert av Nicholas Kove i 1939 og produserte til å begynne med oppblåsbare leker, derav navnet «Airfix».
Først i 1949 produserte Airfix sitt første plastbyggesett, i form av en Ferguson-traktor. Utover 50-, 60- og 70-tallet utvidet firmaet utvalget sitt hurtig og ble en av hovedaktørene på markedet. Airfix produserte i denne perioden også tilbehør i form av lim, pensel og maling, og hadde også et stort utvalg av spill, leker og modelljernbaneprodukter.
I tillegg til byggesett hadde Airfix en omfattende produksjon av lekefigurer i plastikk i to størrelser, skala 1/31 og 1/72. De fleste nasjonaliteter var representert, og modellene var hentet fra middelalder, Napoleonskrigene, første og andre verdenskrig samt senere. I hovedsak var det lekesoldater som ble mest omsatt, men Airfix hadde også figurer med indianere, cowboyer, Tarzan, eksotiske dyr og fotballspillere, for å nevne noen.Fra slutten av 70-tallet fikk firmaet store økonomiske problemer og har siden hatt bare en begrenset utvikling av nye produkter. Firmaet er i dag eid av modelljernbaneprodusenten Hornby og bare plastbyggesettene er fremdeles i produksjon.


== Referanser ==


== Eksterne lenker ==
(en) Offisielt nettsted 
(en) Airfix – kategori av bilder, video eller lyd på Commons
The Eraser

The Eraser ble gitt ut i 2006, og er Thom Yorkes første soloalbum. Platen inneholder ni spor, og bygger videre på den eksperimentelle stilen Radiohead fulgte på platene Kid A og Amnesiac. Platen fikk gode kritikker, og er listet opp som en av årets 50 beste plater i musikkbladet Uncut.


== Eksterne lenker ==
(en) The Eraser på Discogs 
(en) The Eraser på MusicBrainz 
(en) The Eraser på Last.fm 
(en) The Eraser på AllMusic
Primus pilus

Primus pilus var den høyest rangerte centurionen i en romersk legion. 


== Historisk rolle ==

I Den romerske republikk senere periode ble kohort den basis for taktiske enheter innen legionene. En kohort var sammensatt av mellom fem og åtte centurioner assistert av en optio, en soldat som kunne lese og skrive. Senion-centurionen av legionen og lederen av den første kohorten ble kalt primus pilus, er karrieresoldat og en rådgiver til legaten. Mens hver vanlige kohort var sammensatt av fem til åtte centuries (normalt seks i secondus til decius cohorts), var den som var ledet av primus pilus (den første) bestående av omtrent 10 centurier, eller 800 menn. Den hadde også en rekke andre stabspersonell, slik som kokker, kontorister, etc; dvs ikke stridende personell. Den moderne infanterigraden for primus pilus vil tilsvare omtrent Major i forhold til battalionstørreses enheter, dog det er ikke noen direkte sammenlignende posisjon. 
Kun åtte offiserer i en fullt ut offisiert legion hadde en høyere grad enn primus pilus: Legaten (lēgātus legiōnis), øverstbefalende for legionen; Senior-tribune (tribunus laticlavus); Leirprefekten (praefectus castrorum); samt de fem Junior-tribuner (tribūnī angusticlāviī).
Møllenberg

Møllenberg er en bydel i Trondheim, øst for Nidelva, nord for Bakklandet og Pappenheim, vest for Rosenborg og sør for Lademoen. Kommuneorganisasjonsmessig er Møllenberg en del av Østbyen bydel.
Bydelen, og da spesielt Nedre Møllenberg gate og Kirkegata, består hovedsakelig av toetasjes trehusgårder fra 1880- og 1890-årene. Frem til midten av 1980-årene var Møllenberg i stor grad et arbeiderstrøk bebodd av barnefamilier. I de senere årene er mange av tregårdene blitt gjort om til boliger for studenter. Dette har ført til at bydelen i stor grad preges av festbråk og støy.På aller nederste del av Møllenberg, mot vannet, finner en kjøpesenteret Solsiden, tidligere Trondhjems Mekaniske Værksted. Dette området kalles Nedre Elvehavn.
Som med alle de historiske bydelene i Trondheim er det uenighet om hvor de nøyaktige bydelsgrensene går.


== Referanser ==


== Eksterne lenker ==
(en) Møllenberg – kategori av bilder, video eller lyd på Commons
Francesco Panetta

Francesco Panetta (født 10. januar 1963 i Siderno) er en tidligere italiensk friidrettsutøver (langdistanseløper). Panetta tilhørte verdenseliten i langdistanse på 1980-tallet. Hans største meritt var gullmedaljen på 3000 meter hinder under VM i Roma 1987.


== Referanser ==


== Eksterne lenker ==
(de) Francesco Panetta – Munzinger Sportsarchiv 
(en) Francesco Panetta – Olympedia 
(en) Francesco Panetta – Sports-Reference (OL-resultater – arkivert) 
(en) Francesco Panetta – World Athletics 
(it) Francesco Panetta – FIDAL 
(en) Francesco Panetta – Track and Field Statistics
Nyåker

Nyåker er et lite tettsted i Nordmalings kommun i Västerbottens län, Sverige. Nedlagt stasjon på Stambanan genom övre Norrland.Nyåker er blant annet kjent for  Nyåkers pepparkakor, som er en av Sveriges største produsenter av pepperkaker.
Den kjente fotografen Sune Jonsson kommer fra Nyåker.


== Referanser ==
Moses Kiptanui

Moses Kiptanui (født 1. juli 1970) er en tidligere kenyansk friidrettsutøver (hinderløp). Kiptanui slo gjennom i 1991 da han vant flere Grand Prix-løp på 3000 m hinder. Samme år ble han også verdensmester under VM i Tokyo. Det var hans første av tre VM-titler, da han fulgte opp seieren i både VM 1993 og 1995. Under VM 1997 forsøkte Kiptanui å ta sin fjerde strake tittel, men måtte nøye seg med sølvmedaljen.
Kiptanui gikk glipp av OL 1992 ettersom han mislyktes under den kenyanske OL-uttagingen. Under OL 1996 tok han sølv etter landsmannen Joseph Keter.
I 1992 satte Kiptanui verdensrekord på 3000 meter flatt og holdt den i to år, til den ble slått av Noureddine Morceli. På 3000 meter hinder noterte Kiptanui to verdensrekorder og var den første som løp distansen på under 8 minutter.


== Referanser ==


== Eksterne lenker ==
(de) Moses Kiptanui – Munzinger Sportsarchiv 
(en) Moses Kiptanui – Olympedia 
(en) Moses Kiptanui – Sports-Reference (OL-resultater – arkivert) 
(en) Moses Kiptanui – World Athletics 
(en) Moses Kiptanui – Track and Field Statistics
Enter the Dragon

Enter the Dragon er en amerikansk-hongkongsk actionthriller og kampsportfilm fra 1973 med Bruce Lee i hovedrollen. Regi er ved Robert Clouse. Filmen handler om en Kung Fu-instruktør som blir vervet og sendt på oppdrag til en øyfestning utenfor Hongkong for å infiltrere og delta i en høyprofilert kampsportturnering.
Bak fasaden skjuler det seg et forbryterimperium som driver med narkotika og slavehandel.


== Handling ==
Karateinstruktøren Mr. Lee blir overtalt av britisk etterretning om å dra til en øyfestning hvor en hersker ved navn Han driver et karate-akademi. Lee skal offisielt delta i turnering der, men egentlig skal han avsløre Hans' narkotika- og slavehandelvirksomhet. Lee har i tillegg personlige motiver siden en av Hans' nærmeste medarbeidere var skyld i hans søsters død. Etter en noen nattlig rekogoseringsekspedisjoner oppdager Lee sannheten bak fasaden. Han blir imidlertid oppdaget og overmannet, men rekker å få gitt beskjed til sine kontakter utenfor øya. Han blir deretter tvunget til å delta i Hans brutale turnering.


== Om filmen ==
Enter the Dragon ble meget populær. Den innbrakte 90 millioner dollar på verdensbasis, inkludert 25 millioner i USA. Produksjonskostnadene var på 850 000 dollar.Filmen ble godt mottatt av anmelderne og har fått 96 % på Rotten Tomatoes.Bruce Lee døde like før filmen hadde premiere.


=== I Norge ===
Filmen ble forbudt for visning på norsk kino i 1973. Filmen ble ikke gitt ut på video i Norge før på 1990-tallet. En britisk versjon var imidlertid tilgjengelig på video på starten av 1980-tallet. 


== I rollene ==
Bruce Lee ...Lee
John Saxon ...Roper
Kien Shih ...Han
Jim Kelly ...Williams
Ahna Capri ...Tania
Angela Mao ...Su Lin
Robert Wall ....  Oharra
Bolo Yeung ....  Bolo
Betty Chung ....  Mei Ling
Geoffrey Weeks ....  Braithwaite
Peter Archer ....  Parsons
Ho Lee Yan ....  gammel Man
Marlene Clark
Allan Kent
William Keller
Mickey Caruso
Pat E. Johnson
Sammo Hung .... kampsportutøver i starten av filmen


== Se også ==
The Big Boss (1971)
Fist of Fury (1972)
The Way of the Dragon (1972)
Game of Death (1978)
Game of Death 2 (1981) (Bruce Lee har bare en birolle)


== Referanser ==


== Eksterne lenker ==
(en) Enter the Dragon på Internet Movie Database 
(no) Enter the Dragon hos Filmfront 
(sv) Enter the Dragon i Svensk Filmdatabas 
(da) Enter the Dragon i Danmark Nationale Filminstitut 
(da) Enter the Dragon i Danmark Nationale Filminstitut 
(fr) Enter the Dragon på Allociné 
(nl) Enter the Dragon på MovieMeter 
(en) Enter the Dragon på AllMovie 
(en) Enter the Dragon på Turner Classic Movies 
(en) Enter the Dragon på Rotten Tomatoes
Inga Dalsegg

Inga Dalsegg (født 14. desember 1974 i Trondheim) er en norsk figurativ kunstner. Hun arbeider med oljemaleri, pastell- og blyanttegninger, foruten også litografi. Hun bruker i all hovedsak det menneskelige legeme og form og utsnitt som sine motiver.
Dalsegg hadde sin første separatutstilling i 1998 hvor hun viste malerier preget av drapet av tvillingsøsteren Elin og hennes kjæreste Jin, som begge ble drept i Ålesund i 1996.I 2009 var hun i media grunnet et veggmaleri - på Hotell Alexandra i Molde, sammen med forfatter Tiger Garté.Inga Dalsegg sto i 2010 bak et kontroversielt kunststunt hvor hun beskyldte kunstnerkollega Marianne Aulie for å spille på nakenhet i mangel av kunstnerisk talent.


== Priser ==
Ole Vig-prisen for 2005
Årets Driva-navn 2013 
Rindal Sparebanks Motivasjonspris 2013
Rindalsambassadør 2018


== Referanser ==


== Eksterne lenker ==
Offisielt nettsted